Tänases saates.
Tööle minnes avastasin, et miski punnitas kõhust välja.
Ööpäeva pärast kinnitati mulle,
et mu kehas on 15cm kasvaja ning seda peab eemaldama.
PÖÖRDEPUNKT
Tere tulemast saatesse.
Rõõm, et ühinesite minuga.
Tehke palun mulle üks teene ja võtke välja oma telefonid
ning säutsuge meie Twitteri kontol.
John O'Leary nägi,
et naabruskonna poisid mängisid tulega ja tahtis ka proovida,
kuid avastas peagi, et oli haaratud leekidesse.
Vaatame.
Nägin, kuidas naabruskonna poisid mängisid tule ja bensiiniga.
Eeldasin, et kui nemad suudavad seda, suudan ka mina.
Laupäeva hommikul, kui mu vanemad olid kodust lahkunud,
läksin garaaži, süütasin kaardipaki ja läksin 5l bensiinikanistri juurde.
Plaanisin valada leegile väikese koguse bensiini.
Bensiini kallamisel tekkinud aurud tekitasid plahvatuse,
mis tõukas 9aastase John O'Leary garaaži teise otsa.
John viidi kiirabiga haiglasse, kus kohtus ka vanematega.
Vaatasin emale otsa ja küsisin, kas suren.
Seda küsides otsisin lootust.
Teadsin koheselt olukorra tõsidust.
Mu südames kerkis küsimus: "John, kas tahad surra?"
Ema vaatas mulle otse silma ja ütles: "See on sinu otsus, mitte minu."
Ütlesin: "Emme, ma ei taha surra vaid elada."
Ema vastas: "Väga hästi, lapsuke.
Vaata mulle otsa.
Võta Jeesuse käest kinni ja kõnni temaga sel teekonnal."
John on sellest saati käinud usuteed.
Tänaseks on ta edukas kõneleja ning menuraamatute autor.
Tal on abikaasa ja neli last.
Ta on ületanud raskused ja elab radikaalselt inspireerivat elu.
Ta sõnul suudavad seda kõik,
kuid see algab otsusega.
9-aastase poisina oli mul ikkagi vabatahtlik otsus.
Ühel hetkel pead valima oma tee.
Johni jaoks ei olnud see tee lihtne.
Ei olnud mingit garantiid, et jään põletuskahjustustes ellu.
Mu keha oli 100% ulatuses põletatud, 87% oli 3. astme põletus.
Mu kopsud said kahjustada.
Vaja läks kümneid operatsioone ning ka amputeerimist.
Mu usk Jumalasse aitas mul vastu pidada,
samuti vanemate armastus, kogukonna kohalolu päev-päevalt,
John lasti koju pärast taastusravi ja 5 kuud väldanud operatsioone.
Sel hetkel ta mõistis,
et ta otsus tähendas, et temast sai võitja, mitte kaotaja.
John mäletab, kuidas õppis
vanematekodus klaveril laulu "Su armu Issand imetlen".
Pärast põletusõnnetust olin õnnelik,
et õnneks ma ei pea enam kunagi minema klaveritundidesse.
Uksekell helises ja ukse taga oli mu klaveriõpetaja.
Ema tuli mu tuppa ja ütles, et mul on klaveritunni aeg.
Ma ei saanud kasutada vabandusena, et sain põletada või et mul pole sõrmi,
justkui ma ei saaks teha, mida tegin enne õnnetust.
Täpselt nagu ta õppis järeleandmatust oma emalt,
õpetab poeg talle, mida tähendab vastuvõtmine.
4-aastane poeg Jack ajas minu kõrval habet.
Mul on päris zilett, tal mängu oma.
Mu pluusi nööbid olid lahti ja mu kõht on täis suuri punaseid arme.
Ta tõmbas sõrmega mööda üht armi, vaatas minu poole ja küsis:
"Issi, su kõht on punane mühklik ja sooniline.
Mulle nii meeldib see."
Ta nägi minus ilu, mida ma ei suutnud näha.
Usun, et selle läbi näeb ka Kristus meid.
Ta suudab näha täiuslikkust ka murtuses.
John kinnitab, et radikaalselt inspireeriv elu ei välista kannatusi
vaid et valul on eesmärk.
Kuigi osa mu palvest
on et armid kaoksid ja mu sõrmed kasvaksid tagasi,
on Jumal andnud mulle märgi mu üleelatust
ja sellega meeldetuletuse, et Ta loob kõik uueks.
John elab st Louises ja räägib üle riigi enda lugu
ning julgustab teisi valima enda tee ja juhtima oma elu.
Ta raamatu pealkirjaks on
"On Fire - Seven Choices to Ignite a Radically Inspired Life".
Kui suudad kasutada oma usku ka hullimas olukorras,
et see muudaks sind parimal viisil, võid öelda positiivsel, et elad tules.
Milline on elu tules?
Oled tänulik kõige eest
ja annad igal päeval endast kõik.
See tähendab ka usku, mis annab elule eesmärgi.
Oluline on märgata tules olevat kinki.
Tuli võib sind põletada ning muuta su tuhaks,
kuid samas võib see uuendada su hinge,
mille tõttu oled parim versioon endast.
Olen Jeesuse läbi mõistnud, milline on rõõm.
See ei tähenda alati täiuslikkust siin maa peal
vaid arusaama, et Jumal töötab selle läbi ja parimad päevad on ees.
Kuidas on võimalik seda mõistes mitte laulda või naeratada?
Olenemata, millest lähed läbi,
tea, et Jeesus on alati sinuga ja võib pöörata olukorra heaks.
John on tõestus sellest.
Pärast pausi räägib naine imelisest teekonnast emaks saamises.
Püsi kanalil.
PÖÖRDEPUNKT
Sinu pöördepunkt ei pea piirduma saatega.
Jälgi meid ka sotsiaalmeedias!
"Tõesti, tõesti, ma ütlen teile, kui nisuiva ei lange maasse ega sure,
siis see jääb üksi, aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas, see hoiab selle igaveseks eluks."
Johannese 12:24-25
PÖÖRDEPUNKT
Tere tulemast tagasi!
Norva Semoy Abiona oli põnevil pere suurenemisest.
Positiivse rasedustesti asemel
sai ta halva uudise suurest kasvajast ta munasarjas.
Ta ühineb meiega Skype'i kaudu, et rääkida meile oma lugu.
Tere, Norva, kuidas sul läheb?
Aitäh, hästi.
Tänan, et ühined meiega tehnoloogia abil teisest maailmaotsast.
Tahame kuulda su lugu.
Su abikaasa on lastearst.
Te usaldasite Jumalat lastesaamise osas.
Järsku said uudise kasvajast oma munasarjas.
Mis juhtus teiega pärast seda?
Esmalt olime täielikus šokis.
Püüdsime saada lapsi ja tegime viis rasedustesti.
Testid olid negatiivsed.
Kristlasena seisad usus, arvates, et pole vahet, mida rasedustest ütleb,
kuna ehk toimub sinus ikkagi midagi head.
Märkasime ühel hetkel, et kõht kasvab liiga kiirelt.
Käisin mõnel analüüsil, kus kinnitati,
et minuga pole midagi valesti, mistõttu pidime jääma rahule.
Läksin ühel päeval tööle.
Mul oli tollal unistuste töö, kus olin töötanud kuu aega.
Teel tööle tundsin nagu miski tahaks minust välja tulla.
Kasvaja oli muutunud nii suureks ja raskeks.
Mu abikaasa soovitas mul lasta arstidel seda uurida.
24 tunni jooksul saime teate,
et mu kehas on 15cm kasvaja, mis peab välja tulema.
Täpsustan.
Pärast seda läksid läbi keemiaravist.
Sulle öeldi, et võid saada lapsi alles kaks aastat pärast keemiaravi.
Kui mäletan õigesti, algas sul keemiaravil menopaus.
Selle kõige kestel oli su abikaasal kogemus Jumalaga,
millest said kinni hoida.
Räägi sellest ja kuidas see sind mõjutas.
Ühel päeval, mil pidin minema keemiaravisse.
Läbisin operatsiooni ja pärast alustasin keemiaraviga,
et veenduda, et kõik vähirakud on hävinenud ega mõjuta mind uuesti.
Abikaasa koges, et peab minema eemale palvetama.
Ta tegi seda ja võttis kaasa
me ostetud T-särgi, millel kiri "Mu lapsega on hästi!"
Palvetades koges ta kui nägemust, kus nägi, et laps ilmus T-särgisse.
Ta kuulis, et Jumal ütles: "Te saate lapse."
Ta tuli tagasi mu juurde kindlusega, olenemata, et olin keset keemiaravi.
Keemiaravil olles on sul alatasa süda paha, keha nõrk.
Vahel ei suutnud ma isegi enda oma kehaga liikuda.
Siiski sõna, mis abikaasa sai, kinnitas ja julgustas mind,
et peaksin vastu ja teaksin, et sellest tuleb veel midagi head.
Koju tulles riputas ta T-särgi me magamistuppa
ning see jäi sinna ajani, mil Jumal täitis enda tõotuse.
Kui kiiresti jäid peale keemiaravi rasedaks?
Juba selles on ime.
Jah.
Mulle öeldi, et ma ei saa enam kunagi lapsi
ja kui midagi sellist peaks juhtuma, läheks mul selleks ligi kaks aastat,
kuna mul algas ka menopaus.
Läksin uuringutele neli kuud pärast keemiaravi.
Arstid ütlesid, et kasvaja tuli tagasi ning saatsid mind MRT-uuringule.
Teel sinna peatas mind arst ja ütles: "Mine enne ultraheliuuringule."
Tegin seda ja kiitus Jumalale, et arstid nägid minus kasvavat last.
Olin nii rõõmus, kuid šokis.
Olin üllatunud, isegi kui teadsin, et Jumal suudab seda teha.
Ma ei osanud seda oodata. - Õde Norva.
Õde Norva, miks olite šokis?
Lohutasite abikaasaga üksteist, kas mitte?
Olin tõesti šokis, kas tõesti lohutasime üksteist nii väga,
kuna ma ei mäletanud täpselt.
Ma ei mäletanud seda.
Usun, et Jumal näitas end.
Kui Jumal tahab saada au, teeb ta seda grandioosselt.
Nii toimus ka kogu rasedus.
Jah, tegime ka ise midagi, kuid ma ei mäleta seda.
Las küsin sinult.
Rääkisid kiirelt selle loo.
Siiski läbisid kuude kaupa valusid, muret ja võitluseid.
Mis aitas sul tulla läbi raskuste?
Meid võib kuulata või vaadata keegi, kes läheb ehk samast olukorrast läbi.
Ehk mitte rasedusega vaid millegi muuga,
mis näib niivõrd ületamatu.
Neil on arsti diagnoos, mis kinnitab, et seda ei juhtu.
Emotsioonid ja faktid kinnitavad, et see olukord läheb hullemaks.
Sinu lugu kuuldes võiks mõelda, et sul vedas.
Mis aitas sul ületada meeleheite ja uskuda Jumalat, kuni Ta teeb seda?
Muyiwa, Piiblis öeldakse, et õigel on palju katsumusi,
kuid Issand tõmbab tema neist kõigist välja.
Räägin kiirelt taustaloo.
Kasvasin üles kirikus.
Tahan, et inimesed mõistaksid,
et kuigi kasvad kirikus ja tunned, et oled terve elu käinud õigel teel,
tulevad su ellu siiski katsumused.
Kui läksin läbi kõigist raskustest,
siis seetõttu, et mul oli tugev isiklik suhe Jumalaga, teadsin,
kuidas palvetada, kuulutada välja ning lasta Tal end kõnetada.
Isegi kui mu keha vedas mind alt, oli mu vaim tugev Issandas.
Kogesin, kuidas Jumal ütles,
et oleksin tugev Issandas ja ta tugevuse jõus,
paneksin selga kogu Jumala sõjavarustuse, et suudaksin seista.
Need aitasid ja julgustasid mind.
Mind julgustas ka asjaolu,
et selle kestel kohtasin haiglas üht mittekristlasest naist.
Sain juhtida ta Kristuse juurde.
Ütlesin talle, et kui kõik, millest olen läinud läbi
on vaid selleks, et see hing saaks päästetud,
olen valmis selle teekonna taas jalge alla võtma.
Usun, et Jumal näeb me südant.
Olenemata, millest läheme läbi, kui paneme Jumala esikohale
ning peame meeles, et Ta on võimatuid asju tegev Jumal,
siis Ta teeb ka seda, mida Ta on tõotanud.
Ta andis meile tõotuse ning Ta ka täitis selle.
Suur aitäh, et rääkisid oma lugu.
Sain ise julgustatud.
Suur aitäh, et tulite saatesse.
Aitäh teile.
Pärast pausi lugu naisest,
kes püüdis saada nirvaanasse läbi surnutega rääkimise.
Istusin köögilaua taga ja järsku nagu eikuskilt, täiesti tühjusest
kogesin ülemõistuse õudu,
viha ja kurjust.
See haaras mind.
PÖÖRDEPUNKT
"Vaadake lilli, kuidas nad ei ketra ega koo, aga ma ütlen teile,
isegi Saalomon kogu oma hiilguses ei olnud nõnda ehitud kui igaüks neist.
Ja teiegi ärge küsige, mida süüa või mida juua, ja ärge olge kärsitud.
Pigem otsige tema kuningriiki, siis antakse kõik see teile pealegi!"
Luuka 12:27,29,31
PÖÖRDEPUNKT
Tere tulemast tagasi.
Jessica Smith hakkas suhtlema vaimujuhiga.
Peagi koges Jessica, et kurjad vaimud piinavad teda.
Kuuleme.
Jessica Smithi isa oli alkohoolik.
Ta ema kasvatas Jessicat usus Jeesusesse.
Jessica pöördus Ta poole, et saada lohutust ja turvatunnet.
Mulle meeldis mõelda, et Jumal oli mu isa taevas
ning Ta täidab kõik tühimikud, mis jäid minusse bioloogilisest isast.
Keskkoolis otsustas Jessica teha, mis talle meeldis.
Ta eksperimenteeris ka uimastitega.
Tahtsin olla vastuvõetud, tunda end lahedana,
olla populaarne ja meeldida poistele.
Ülikooli astudes otsustas Jessica jätta kristluse täiesti selja taha.
Nägin kristlasi elamas äärmiselt vaga elu.
See oli eemaletõukav.
Mõtlesin, et kui see on kristlus, siis ma ei taha seda.
Jessica ei saanud vältida vaimseid küsimusi,
mis kerkisid, kui lähedane sõber hukkus mootorrattaõnnetuses.
Pidin saama teada, kus ta on ning kas on olemas põrgu ja taevas.
Ma ei teadnud, kas ta tundis Jeesust.
Ma ei suutnud taluda mõtet, et ta võib olla põrgus.
Jessica tahtis meeleheitlikult vastuseid.
Talle ei meeldinud, mida Piiblis räägiti põrgust,
mistõttu helistas ta nõu saamiseks sugulasele.
Selgeltnägijast sugulane ütles Jessicale,
et tal on võimalik rääkida lahkunud sõbraga.
Jessica teadis, et Piiblis hoiatati meediumitega rääkimise eest,
kuid ta oli haaratud emotsionaalsest kogemusest.
See tundus kui armastus ja rahu.
Olin otsinud vastuseid ja olin tohutus meeleheites.
Palvetasin, et leida tõde
ning järsku kogesin tohutut armastust ja rahu.
Teadsin, et Jumal on armastus.
Mõtlesin, et see peab olema Jumal.
Järgmise kümne aasta jooksul otsis Jessica seda tunnet taga.
Ta tegeles meditatsiooniga, õpetas joogat,
reiki energiatervendust ning suhtles vaimudega.
Otsisin vaimseid tõdesid ja kasvasin vaimsel teel.
Minu jaoks olid kõik religioonid ja vaimsused
kui eri teed mäetipuni.
Mäetipp oli mu elu ülim eesmärk.
Mida lähemale Jessica tundis, et jõuab nirvaanale,
seda enam lagunes ta suhe oma poiss-sõbraga.
Ta võitles vihahoogude ning õnnetusetundega.
Ma ei arvanud, et me suhtekriisi tagamaa võiks olla vaimne.
Läksin nõustaja juurde, et jõuda probleemi juureni.
Arvasin, et see viha tuleneb mu lapsepõlvest.
Ta nõustus minema kristlike nõustajate Donaldi ja Dawni visiidile,
kui nad ei survestanud teda Jeesusega.
Õhtusöögil sai Jessica ja ta poiss-sõber teada
nõustajate teenistusest kodututega Alaskas.
Mõtlesin, et see on lahe, et nad töötavad Jeesusega
nagu mina töötan buda, taara ja teiste vaimjõududega.
Nad tegid head.
Jessica otsustas, et kuna Jeesus oli tema jaoks lapsepõlves olemas,
peaks ta täitma ka Tema vaimseid prioriteete.
Kõik teised vaimud olid kui tuttavad,
võrreldes sügava ja lähedase suhtega Jeesusega, kui olin laps.
Mõtlesin, miks ma ei tee koostööd Jeesusega.
Seejärel palvetasin midagi,
teadmata, kui sügav see on ega mida see käivitab.
Ütlesin kõigile teistele vaimudele, millega olin teinud koostööd:
"Tänan kõige eest, mida olete mulle õpetanud,
kuid nüüdsest teen koostööd vaid Kristusega."
Olin seda ennegi teinud, kui vahetasin eri vaime või energiaid.
Mul ei tekkinud probleeme, kui vahetasin eri vaime.
Mõtlesin, et neil ei ole vahet,
kuna on kõik valgusolendid, kes tahavad mulle vaid parimat.
Jessica ja ta poiss-sõber said kristlasteks
ning hakkasid igal päev lugema valjult Luuka evangeeliumi.
Kumbki ei olnud valmis selleks, mis sellele järgnes.
Istusin köögilaua taga
ja järsku eikuskilt, täiesti tühjast
tundsin kõikehaaravat õudu,
viha ja kurjust.
See haaras mind täienisti.
See tuli eikuskilt hetkega.
Kogesin vaimselt midagi reaalset.
Sel hetkel alistusin täielikult.
Teadsin, et vabanen sellest,
mida olin endasse lubanud vaid Jeesuse läbi.
Jessica palus, et ta poiss-sõber palvetaks Jeesuse nimel.
Jumal tuletas mulle meelde kirjakohti, millele ma ei olnud kaua aega mõelnud.
Näiteks, et saatan ise moondab ennast valguse ingliks.
Ma teadsin seda ja et kogu Piibel on tõene,
mitte üksnes kohad, mis mulle sobisid vaid kõik.
Teadsin, mis see oli.
See hakkas minust välja tulema ning lasksin sel juhtuda.
Mu kurgust tuli vaid sisinat.
Tundsin, et energia lahkus mu kehast.
Sel õhtul pühendas Jessica oma elu Kristusele
ja vabanes deemonlikest vaimudest.
Jumal teadis, mis peab toimuma ning lasi sel sündida.
Ta valmistas mind ette oma tõe ja kirjakohtadega
ning eemaldas katte mu eest ja lasi mul kogeda seda,
mida olin lasknud enda sisse nende praktikate kaudu.
Jessica naasis kogudusse, kus kasvas Kristuses.
Ta abiellus Stuartiga, kellega on neil kaks poega.
Jessica kinnitab, et ta otsitud tõde leiab vaid ühest kohast.
Rahu, mis Jeesus andis mulle
oli sügav ja tõeline rahu, mitte tunne vaid tuli usust.
Mõistsin sel hetkel,
et mu suhe Jeesusega ei põhine tunnetel vaid tõel.
See põhineb usul.
Isegi ka siis, kui see ei ole mugav.
Usaldan, et Tema on Jumal ning mina mitte
ja et Ta teab ning alistun sellele.
Kui vaatan tagasi aastate jooksul tehtud otsustele,
näen Jumala kannatlikkust
ning kuidas Ta käsi alati kaitses mind.
Ta ei andnud minu osas alla.
Jumala armastus ei anna sinu osas kunagi alla.
See on järeleandmatu.
Jessica ütles midagi nii tõest.
Usk ei põhine tunnetel vaid tõel.
Kui muud vaimud on sind piinanud, siis võid saada juba täna vabaks.
Johannese 14:6 on kirjas:
"Jeesus ütles talle: "Mina olen tee ja tõde ja elu.
Ükski ei saa minna Isa juurde muidu kui minu kaudu."
Kui võtad Jeesuse vastu
ja pöördud Tema läbi Jumala poole, siis Ta teeb ka sind vabaks.
Palveta minu järgi ja palvetan ka sinu eest.
Issand Jeesus, võtan Sind täna enda ellu.
Nõustun, et vajan uut algust.
Tunnistan enda patte ja pöördun ära vanast elust.
Tahan olla Sinu jünger ning järgida Sind.
Tänan, et võtad mind täna vastu.
Aamen.
Isa, palun nende eest, kes palvetasid selle palve.
Tänan selle vabaduse eest, mida nad võivad täna kogeda.
Tänan vabaduse eest mõistuses
ning sellest pimedusest, mida nad on kogenud.
Nendele, kes tunnevad täna end kui pimedas augus,
kuulutame valgust just nüüd.
Palume, et nad tunneksid ja näeksid valgust
ning näeksid tulevikku, mida nad ei ole enne näinud.
Täname vabaduse eest, mis tuleb Püha Vaimu läbi.
Palume Sinu nimel, Jeesus.
Aamen.
Kui palvetasid minuga, palun anna sellest teada.
Pausi ajal saad lisainfot.
Püsige kanalil, kuna meil on veel midagi varuks.
PÖÖRDEPUNKT
"Õnnis on mees, kes peab vastu kiusatuses,
sest kui ta on läbi katsutud,
siis ta saab pärjaks elu,
mille Issand on tõotanud neile,
kes teda armastavad." Jaakobuse 1:12
PÖÖRDEPUNKT
Tere tulemast tagasi.
Palun, et kogeksite paremaid vaime, kui enne saadet.
Me aeg on lõppemas, kuid võtke meiega ühendust.
Me Facebooki lehel näete samuti head saatevälist sisu.
Jaga Facebookis meile enda usulugu.
Nägemist ja Jumal õnnistagu teid.
Mu Issand pidi kannatama seda, et vabastada mind seadusest
Olen armu all, väljas Paabelist
Tema ees olen kaetud verega
Kuradil ei ole enam asja selle poisiga
Käsi kuradil koristada oma käed sellest poisist
Mind ei huvita, mida ütled minu kohta
Olen kõike seda, mis on Piiblis kirjas
Kui sa ei mõista, räägin sulle lähemalt
Ta tuli taevast siia ja suri
Kolme päeva pärast Ta tõusis taevasse
Ta tuli taevast siia ja suri
Kolme päeva pärast Ta tõusis taevasse
Sa ei saa öelda, et see on vale
Olen päästetud usu läbi armust
Mind ei huvita, mida mõtled minu kohta
Olen päästetud usu läbi armust
Mind ei huvita, mida ütled minu kohta
Olen päästetud usu läbi armust
Mind ei huvita, mida ütled minu kohta
Olen päästetud usu läbi armust
Mind ei huvita, mida ütled minu kohta
Issi ütles pojale - hoia kinni oma usust
Näib, et õpetas mind hästi, mistõttu hoian usku tänaseni
Emme õpetas palvetama
Ta ütles: poeg, tee seda iga päev
Tõlge: Mailis Lepp